07130151 | Jaarboeke 2016 | Universiteit van Pretoria
07130151 Fakulteit Ekonomiese en Bestuurswetenskappe Duur van studie: 3 jaar Totale krediete: 429
(1) OBS 124 moet as ekstra module geneem word indien OBS as hoofvak op 300-vlak geneem word.
(2) Informatika 281 (INF 281 – 3 addisonele krediete) is ’n verpligte module indien Finansiële rekeningkunde 311, 321 (FRK 311, 321) gekies word.
(3) Dit word aanbeveel dat studente wat Belasting neem, ook FRK 211, 221 neem.
OORGANGSMAATREËLS vanaf 2015
Hierdie oorgangsmaatreëls is van toepassing op studente wat reeds voor 2013 vir die BCom (Regte)-graad geregistreer het.
Studente wat voor 2013 vir die BCom (Regte)-graad geregistreer het, sal toegelaat word om vir die verpligte regsmodules soos uiteengesit in die betrokke (pre-2013) jaarboek te registreer. Jaarboeke is op die web beskikbaar by: http://web.up.ac.za (Nuwe Studente).
Moontlike aanbieding van somer-/winterskole afhangende van die beskikbaarheid van dosente en beskikbare fondse:
Kontak Studenteadministrasie, Fakulteit Regsgeleerdheid
Volledige besonderhede ten opsigte van die oorgangsmaatreëls sal in die studie-handleidings/-gidse van die betrokke modules gepubliseer word. In terme van die Fakulteit Regsgeleerdheid se beleid ten opsigte van die Somer-/Winterskool, mag 'n student vir 'n maksimum van twee modules per Somer-/Winterskool registreer.
BCom (Regte)-studente sal ook toegelaat word om vir die somer-/winterskole in HVR 110, HVR 120, SRG 210, SRG 220 en MRT 220 te registreer selfs al was hulle nie vantevore vir die modules geregistreer nie.
Eerstejaar-BCom (Regte)-studente wat minder as vier (4) kernsemestermodules of twee (2) kernjaarmodules in 2013 slaag en nie akademies uitgesluit word nie, sal vir die nuwe kurrikulum vanaf 2013 geregistreer word. Dieselfde sal mutatis mutandis geld vir tweede- en derdejaarstudente in 2015 en verder (Algemene Regulasie G.5.2.c saamgelees met paragraaf 6(b) van die 2013 Fakulteit Ekonomiese en Bestuurswetenskappe se jaarboek).
Herhalers wat 'n relevante eerstejaar-regsmodule weer in 2013 gedruip het, moet vir die betrokke module soos in die tabel hierbo uiteengesit registreer, maar daar sal van hulle verwag word om die inhoud van die module te voltooi soos in die 2015-jaarboek uiteengesit.
Herhalers wat 'n relevante tweedejaar- of derdejaar-regsmodule weer in 2015 druip, moet vir die betrokke module registreer, maar daar sal van hulle verwag word om die inhoud van die module te voltooi soos in die 2015-jaarboek uiteengesit.
Die Dekaan van die Fakulteit Regsgeleerdheid het die diskresie om 'n billike en praktiese beslissing te fel waar 'n onverwagte situasie in die toepassing van die oorgangsmaatreëls ontstaan, of waar 'n spesifieke probleem nie uitdruklik uiteengesit is in die oorgangs-maatreëls nie.